12 Penepo Yehova wānena Abalama amba: “Taluka mu yenu ntanda ne mu babutule bobe ne mu njibo ya shobe wende ku ntanda yonkakulombola.+2 Nkakwalamunanga kodi muzo mukatampe, ne kukwesela, nkabaijanga dijina dyobe ke dikatampe, kadi ukekalanga dyese.+3 Nkeselanga boba bakwesela, ino nkafinga yewa ukusakila bibi,+ kadi bisaka byonso bya pano pa nshi bikeselwanga* binebine kupityila kudi abe.”+4 Penepo Abalama wāenda enka mwāmulombwedile Yehova, ne Lota nandi wāenda nandi. Abalama wādi na myaka 75 pawātalukile ku Halane.+5 Abalama wāsela wandi mukaji Salai+ ne Lota mwanā mwanabo+ ne bintu byonso byobāungwije+ ne bantu* bobāsokwele mu Halane, bātaluka kebenda ku ntanda ya Kenani.+ Abo pa kufika ku ntanda ya Kenani,6 Abalama wānanga mu ntanda’ya wākafika ne ku kifuko kitelwa bu Shekema,+ kubwipi na mityi mikatampe ya Mole.+ Mu kine kitatyi’kya bene Kenani bādi bakidi mu ntanda’ya.7 Ebiya Yehova wāmwekela Abalama kanena’mba: “Nkapānanga ino ntanda+ ku lutundu* lobe.”+ Penepa nandi wāubakila’ko Yehova kisōkelo, mwine wāmumwekēle.8 Kupwa wātaluka papo wāvilukila mu ntanda ya ngulu ya kutunduka kwa Betele,+ wāshimika pema wandi pa bukata bwa Betele dya kushika ne Ai+ dya kutunduka. Wāubakila’ko Yehova+ kisōkelo kaite dijina dya Yehova.+9 Kyaba pa kupita’po, Abalama wāvilula nkambi yandi kaenda dya ku Nengeba,+ wenda uviluka wadi papa kadi papa.10 Ponkapo kwāikele kipupo kya nzala mu ntanda’ya, Abalama wātūkila dya ku Edipito kukashikata’ko kitatyi kityetye,*+ mwanda kipupo kya nzala kyādi kikomo+ mu yoya ntanda.11 Pawādi kadi kubwipi na kutwela mu Edipito, wānena wandi mukaji Salai amba: “Ivwana’po bidi! Ndyukile’mba abe wi mwana-mukaji muyampe mpala.+12 Bene Edipito pobasa kukumona, bine basa kunena’mba, ‘I wandi mukaji.’ Penepo basa kungipaya abe’ko bakuleke mūmi.13 Nakwisāshila nena’mba wi mwanetu, nankyo bikañendekela biyampe pa mwanda obe, kadi būmi bwami bukapanda.”*+14 Abalama pa kutwela’tu mu Edipito, bene Edipito kala bāmona’mba uno mwana-mukaji i muyampe’po kashā.15 Ne bamfumu ba Felo nabo bāmumona, kebamutendela kudi Felo, ebiya mwana-mukaji bāenda nandi ku njibo ya Felo.16 Wāikala biyampe na Abalama pa mwanda wa uno mwana-mukaji, nandi wāikala na mikōko, bañombe, bampunda balume ne bakaji, bengidi bana-balume ne bana-bakaji, ne bangamedia.+17 Penepa Yehova wākupila Felo ne ba mu njibo yandi na bipupo bikomo pa mwanda wa Salai, mukaja Abalama.+18 Ponkapo Felo wāita Abalama kamunena’mba: “I kika kino kyowaunonga? Mwanda waka kwaunombwelepo amba i obe mukaji?19 Mwanda waka wanenene amba, ‘I mwanetu,’+ kensake ne kumuyata bu mukaji? Au keye mukajobe. Musele wende!”20 Ebiya Felo wāsoñanya bantu pa mwanda wandi, nabo bāmulupula aye ne wandi mukaji ne byonso byawādi nabyo.+
bem_Latn